《谢村》
宋代·董嗣杲

暮役朝行此可停，临平山色入船青。
烟窰惨淡多逃户，泥井虚圆有废亭。
贫衲施茶营屋小，老渔曝网绕篱腥。
客怀久困飘萧里，风撼枯桐不可听。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。